b'\n_START_ARTICLE_\nNorman Borlaug\n_START_SECTION_\nZgodnje \xc5\xbeivljenje, \xc5\xa1olanje in dru\xc5\xbeina\n_START_PARAGRAPH_\nBorlaug je bil potomec norve\xc5\xa1kih priseljencev v Zdru\xc5\xbeene dr\xc5\xbeave Amerike, kot najstarej\xc5\xa1i ob treh sestrah je bil prepu\xc5\xa1\xc4\x8den kmetiji, a jo je smelo zapustil na \xc5\xbeeljo star\xc5\xa1ev in se vpisal na Univerzo Minessote. Po srednje\xc5\xa1olskem udejstvovanju v mnogih \xc5\xa1portih se je na veliko spodbudo dedka lotil \xc5\xa1tudija med veliko gospodarsko krizo, pri \xc4\x8demer pa je imel mnogo te\xc5\xbeav. Po dveh letih se je prepisal na \xc5\xa1tudij gozdarstva, ki ga je s prekinitvami zaklju\xc4\x8dil leta 1937._NEWLINE_Na predavanju v okviru bratov\xc5\xa1\xc4\x8dine je spoznal strokovnjaka, ki je predaval rastlinsko patologijo in razlagal, da se lahko z gojenjem rastlin dosega ogibanje sicer zelo \xc5\xa1kodljive rastlinske rje. Borlauga je navdu\xc5\xa1ila uporabnost tak\xc5\xa1nih dose\xc5\xbekov v gozdarstvu. Predavatelj mu je svetoval \xc5\xa1tudij rastlinske patologije, kjer je Borlaug kmalu zatem tudi doktoriral. Med \xc5\xa1tudijem je spoznal tudi \xc5\xbeeno, s katero sta bila poro\xc4\x8dena 69 let.\n_START_SECTION_\nKariera\n_START_PARAGRAPH_\nOd leta 1942 do 1944 je bil Borlaug zaposlen kot mikrobiolog pri korporaciji DuPont v Wilmingtonu, Delaware. S pri\xc4\x8detkom druge svetovne vojne je bil zavrnjen kot prostovoljec za vojsko, namesto tega je delal kot raziskovalec za ameri\xc5\xa1ke oboro\xc5\xbeene sile. Po vojni je kot \xc4\x8dlan programa medvladnega sodelovanja med mehi\xc5\xa1ko in ameri\xc5\xa1ko vlado sodeloval v posebni skupini za izbolj\xc5\xa1evanje kmetijstva. Borlaug je bil zaposlen kot genetik in rastlinski patolog. Tu dela od 1944-1964 na raziskavah, nakar postane svetovalec in promotor dose\xc5\xbekov, zaradi katerih je bil nagrajen z mnogimi \xc4\x8dastmi.'